kardosdrur/scandi-wiki huggingface dataset:
Francisco Diaz

Francisco Diaz (født 7. august 1978 i Shawnee, Kansas, USA) er en tidligere amerikansk bokser i supermellemvægtdivisionen. Han største modstander har været Andre Ward, som han tabte til via TKO i 3. omgang efter Ward fangede Diaz med en knusende kombination mod hovedet og kroppen. Han opnåede en rekordliste på 16 sejre og 2 nederlag før han pensionerede sig fra sporten i 2007 med Ward som sin sidste kamp.

Boksere fra USA
Roger Cantrell

Roger Cantrell (født 8. november 1986 i Seattle, Washington, USA) alias Never Can Tell er en amerikansk bokser i letsværvægtdivisionen. Han har en rekordliste på 15 sejre og 2 nederlag. Hans største modstander har været Andre Ward som han tabte til via TKO i 5. omgang den 16. november i 2007.

Boksere fra USA
Aalborg Musikkonkurrence

Aalborg Musikkonkurrence (AaMuk) er en musikkonkurrence for danske brass bands og -ensembler, der blev grundlagt i 2008 af Henrik Juul-Pedersen. 

I 2008 afholdtes konkurrencen på Filstedvejens Skole, mens det siden 2009 har været afholdt på Sofiendalskolen.

Konkurrencen tiltrækker hvert år brass bands fra hele Danmark og internationalt anerkendte dommere.

Vindere 
 2008 – Svogerslev Blæserne
 2009 – Skanderborg Brass Band
 2010 – Dania Brass Band
 2011 – Frederikshavn FDF Brass Band

Musikkonkurrencer i Danmark
Rubin Williams

Rubin Williams (født 9. april 1976 i Detroit, Michigan) er en amerikansk bokser. Hans største modstandere har været Jeff Lacy, Andre Ward og Allan Green som han alle har tabt til.

Professionelle karriere
Kendt som "Mr. Hollywood", begyndte Williams sin professionelle karriere i 2001 og i 2005 udfordrede han IBF-supermellemvægttitel-indehaveren Jeff Lacy, men tabte via TKO. I 2007 fik han dømt uafgjort med udfordreren Antwun Echols.
Williams har en rekordliste på 29-15-1 som professionel bokser. Efter sit nederlag mod Allan Green har han tabt sine seneste 12 kampe.

The Contender
Han var en af de fremhævede boksere i Sæson  , af bokse reality tv- serien The Contender, som havde premiere 4. september i 2007 på ESPN. Williams blev elimineret i den første episode af serien.

Mixed martial arts
Williams blev besejret, ved underkastelse (Kimura), i hans MMA debut mod Kazushi Sakuraba på DREAM 11 den 6. oktober 2009.

Boksere fra USA
Erik F. Qvist

Erik Fristrup Qvist (født 31. oktober 1921 i Aarhus, død 24. november 2000) var en dansk ingeniør, entreprenør og frimurer. Han var derudover medlem af bestyrelser for en lang række danske organisationer m.m. Han var Ridder af 1. grad af Dannebrog og var tildelt bl.a. Kong Karl 13. af Sveriges Orden og Håndværksrådets Hæderstegn i Guld. Han var Den Danske Frimurerordens formand (højeste styrer) i 1988-97. Han var endvidere æresmedlem af flere organisationer, bl.a. Dansk Arbejdsgiverforening og Aarhus Murerlaug. Han blev optaget i Kraks Blå Bog.

Erik F. Qvist blev bygningskonstruktør i 1943, bygningsingeniør i 1944, og bestod diplomuddannelsen i driftsorganisation i 1946. Han var derefter ansat som ingeniør, indtil han fra 1970 havde egen virksomhed, der i 1972 blev omdannet til et aktieselskab. Han var herefter bestyrelsesformand for aktieselskabet.

Erik F. Qvist var medlem af bestyrelser for adskillige danske organisationer m.m., bl.a. formand for Dansk Arbejdsgiverforening i Aarhus i 1967-86, medlem af hovedbestyrelsen for Dansk Arbejdsgiverforening i 1977-84, medlem af bestyrelsen for Aarhus Murerlaug fra 1967 og frem, viceoldermand i 1974-75, oldermand i 1975-89, medlem af bestyrelsen for Marselisborg Seminarium fra 1967 og frem, næstformand i 1970-77, formand i 1977-90, formand for bestyrelsen for Læreruddannelsen i Århus (tidl. Århus Dag- og Aftenseminarium) fra 1990 og frem, medlem af bestyrelsen for Foreningen af Statsanerkendte Privatseminarier i 1977-93, medlem af bestyrelsen for Lærerseminariernes Bestyrelsesforening fra 1993 og frem, medlem af bestyrelsen for H.M. Kong Christian IX og H.M. Dronning Louises Guldbryllupsasyl i Aarhus fra 1968 og frem, næstformand i 1971-77, formand i 1977-96, medlem af bestyrelsen for Håndværksrådet i 1981-90, formand for Håndværksrådets Byggefaglige Udvalg i 1982-90, formand for Håndværkets Byfornyelsesselskab i 1983-95, medlem af bestyrelsen for Aarhus Tech (tidl. Aarhus Tekniske Skole) fra 1984 og frem, næstformand i 1986-90, kirkeværge og medlem af menighedsrådet for Langenæs Kirke i Aarhus i 1984-96.

Han blev gift 19. januar 1949 med prokurist Gertie Møller/Thrane (født 8. januar 1924).

Kilder 
 Kraks Blå Bog, 2000, Kraks Forlag AS, , , s. 1050.

Danskere i 1900-tallet
Erhvervsfolk fra Danmark
Frimurere fra Danmark
Ingeniører fra Danmark
Personer i Kraks Blå Bog (afdøde)
Personer fra Aarhus
Riddere af 1. grad af Dannebrog
Oldermænd fra Danmark
Hermann Cohen

Hermann Cohen (født 4. juli 1842, død 4. april 1918) var en tysk filosof af jødisk oprindelse. Han var en af grundlæggerne af nykantianismen ved universitetet i Marburg.

Cohen blev født i Coswig i Anhalt. Han begyndte tidligt at studere filosofi, og blev snart kendt som en ivrig student af Kant. Han var uddannet ved gymnasiet i Dessau, det jødiske teologiske seminarium i Breslau og ved universiteterne i Breslau, Berlin og Halle-Wittenberg. I 1873 blev han privatdocent i Marburg med habilisationsafhandlingen Die Systematischen Begriffe in Kant's Vorkritischen Schriften nach Ihrem Verhältniss zum Kritischen Idealismus. I 1875 blev Cohen ekstraordinær, og senere ordentlig, professor i Marburg.

Han var en af grundlæggerne af Gesellschaft zur Förderung der Wissenschaft des Judenthums, som holdt sit første møde i Berlin i november 1902.

Værker 
 Die Platonische Ideenlehre Psychologisch Entwickelt," in "Zeitschrift für Völkerpsychologie, 1866, iv.
 Mythologische Vorstellungen von Gott und Seele, ib. 1869
 Die Dichterische Phantasie und der Mechanismus des Bewusstseins, ib.
 Zur Controverse Zwischen Trendelenburg und Kuno Fischer, ib. 1871
 Kant's Theorie der Erfahrung, Berlin, 1871; 2. utg., 1885
 Platon's Ideenlehre und die Mathematik, Marburg, 1878
 Kant's Begründung der Ethik, Berlin, 1877
 Das Prinzip der Infinitesimalmethode und Seine Geschichte: ein Kapitel zur Grundlegung der Erkenntnisskritik, Berlin, 1883
 Von Kant's Einfluss auf die Deutsche Kultur, Berlin, 1883
 Kant's Begründung der Aesthetik, Berlin, 1889
 Zur Orientirung in den Losen Blättern aus Kant's Nachlass, in "Philosophische Monatshefte," 1890, xx.
 Leopold Schmidt, i "Neue Jahrbücher für Philologie und Pädagogik", 1896, cliv.

Cohen redigerede og publicerede også de sidste filosofiske skrifter (Logische Studien, Leipzig, 1894) af F. A. Lange, og hans Geschichte des Materialismus, med en lang introduktion og kritisk tillæg.

Hans skrifter mere specielt angående jødedommen inkluderer en række pamfletter, bl.a. Die Kulturgeschichtliche Bedeutung des Sabbat (1881), Ein Bekenntniss in der Judenfrage (Berlin 1880), samt artiklerne Das Problem der Jüdischen Sittenlehre («Monatsschrift», xliii., 1899), Liebe und Gerechtigkeit in den Begriffen Gott und Mensch (i «Jahrbuch für Jüdische Geschichte und Litteratur», III., 1900) og Autonomie und Freiheit (i Gedenkbuch für David Kaufmann, 1900).

Hans essay Die Nächstenliebe im Talmud blev skrevet på forespørsel fra Marburg Königliches Landgericht (1888). Hans sidste publikation er Logik der Reinen Erkenntniss, som udgør første del af hans System der Philosophie (Berlin, 1902).

Eksterne henvisninger 

 http://www.unizh.ch/philosophie/forschung/cohen/index_cohen.html

Filosoffer fra Tyskland
Jøder fra Tyskland
Tyskere i 1800-tallet
Tyskere i 1900-tallet
European Minority Film Festival

European Minority Film Festival er en filmfestival med fokus på europæiske minoritetssprog. Det er især filmene i sprog af minoriteter uden en såkaldt moderstat i baggrunden. Det kan være nordfriserne i Tyskland, samerne i Skandinavien eller bretonere i Frankrig. Filmene vises med engelske eller tyske undertekster. Siden 2006 er filmfestivalen blevet afholdt hvert andet år i Husum i Nordfrisland. Festivalen slutter med en galla, hvor filmprisen European Minority Film Award uddeles.

Filmfestivalen er den eneste af sin art i Europa. Den arrangeres af Friisk Foriining med økonomisk understøttelse fra blandt andre Friserrådet, Sydslesvigsk Forening og forbundsregeringen i Berlin. I 2010 vandt den walisiske film Cwcw. Vinderfilmen i 2008 var den baskiske film Kutsidazu bidea, Ixabel.

Eksterne henvisninger 
 Officielle hjemmeside 

Filmfestivaler
Mindretal
Husum
Formiddagen med Adam og Sara

Formiddagen med Adam og Sara var et dansk radioprogram, som blev sendt på P3 mellem kl. 9 og 12 fra d. 15. september 2008 til d. 17. juni 2011. Værterne på programmet var Adam Duvå Hall og Sara Bro. Radioprogrammet havde flere faste indslag, blandt andet Verdens største brevkasse, der forsøgte at svare på lytteres spørgsmål om alt mellem himmel og jord og Status pt., hvor lyttere skrev ind, hvad de lavede.

Radioprogrammer fra Danmark
Narnia: Morgenvandrerens rejse (film)

Narnia: Morgenvandrerens Rejse (The Chronicles of Narnia: The Voyage of the Dawn Treader) er en amerikansk spillefilm fra 2010, instrueret af Andrew Adamson. Filmen er baseret på romanen  Morgenvandrerens rejse af C.S. Lewis. Den havde premiere i de danske biografer i december 2010.

Det er også den første narniafilm der er kommet ud i 3D.

Handling 
De to Pevensie søskende Edmund og Lucy er på ferie hos deres irriterende fætter Eustace Scrubb, da de pludselig ender i Narnia. Her møder de prins Caspian, der er draget ud for at lede efter syv af hans fars venner, der er forsvundne ved Ødeøerne, men han har samtidig et mål om at sejle til den anden side af verdens ende.

Disneysamarbejdet 
De to foregående film Narnia: Løven, heksen og garderobeskabet og Narnia: Prins Caspian blev lavet af Walden Media og Disney, men Disney valgte at gå ud af projektet, da de ikke mente, at Narnia: Prins Caspian havde indtjent det forventede i forhold til den første, Narnia: Løven, heksen og garderobeskabet, som havde meget stor succes i biograferne.
Efter at Disney var gået ud af projektet, så det et stykke tid ud som om, at der ikke ville blive lavet flere film, men efterfølgende er 20th Century Fox gået ind i projektet på Disney's plads.

Rolleliste

Eksterne henvisninger 
 
 Officiel hjemmeside på Disney.dk

Fantasyfilm fra USA
Amerikanske film fra 2008
Film baseret på bøger
ANZAC-dagen

ANZAC-dagen er en mærkedag i Australien og New Zealand, der falder den 25. april til minde om de medlemmer af Australian and New Zealand Army Corps (ANZAC) og alle andre, som har kæmpet for deres land. ANZAC-dagen er også mærkedag på Cookøerne, Niue, Samoa og Tonga.

Den 25. april er dagen for landsætningen ved Anzac cove under Slaget ved Gallipoli i 1915 under Første verdenskrig.

Eksterne links 

Mærkedage
Australien
New Zealand
Edward Kobyliński

Edward Kobyliński Prus (15. januar 1908 i Warszawa – 7. september 1992 i Warszawa) var en polsk roer som deltog i de olympiske lege 1932 i Los Angeles og 1936 i Berlin.

Kobyliński vandt en bronzemedalje i roning under OL 1932 i Los Angeles. Han var med på den polske fire som kom på en tredjeplads, efter Tyskland og Italien, i fire med styrmand. Mandskabet på fireren var, Kobyliński, Stanisław Urban, Jerzy Braun, Janusz Ślązak og Jerzy Skolimowski som var styrmand.

Eksterne henvisninger 
 http://www.sports-reference.com/olympics/athletes/ko/edward-kobylinski-1.html 

Roere fra Polen
Personer fra Warszawa
Deltagere ved sommer-OL 1932
Deltagere ved sommer-OL 1936
Olympiske medaljevindere i roning
Olympiske bronzemedaljevindere fra Polen
Medaljevindere ved sommer-OL 1932
Panamerikamesterskabet i håndbold 1996 (mænd)

Panamerikamesterskabet i håndbold 1996 for mænd var det 7. panamerikamesterskab i håndbold for mænd. Turneringen med deltagelse af otte hold blev arrangeret af PATHF, og den blev afviklet i Colorado Springs, USA i perioden 8. – 13. oktober 1996.

Mesterskabet blev vundet af de forsvarende mestre fra Cuba, som i finalen besejrede Argentina med 28-24 efter forlænget spilletid. Sejren var cubanernes syvende panamerikatitel for mænd i træk, og Cuba havde dermed vundet samlige panamerikatitler indtil da. Til gengæld var det første gang, at Argentina vandt medaljer i dette mesterskab. Bronzemedaljerne gik til værtslandet USA, som vandt 23-22 over Brasilien i bronzekampen. Det var tredje gang i træk, at USA blev nr. 3 ved panamerikamesterskabet for mænd. Cuba, Argentina og Brasilien kvalificerede sig derudover til VM 1997 i Japan.

Slutrunde

Indledende runde

Gruppe A

Gruppe B

Semifinaler, bronzekamp og finale

Placeringskampe

VM-kvalifikation 
PATHF rådede over tre pladser ved VM-slutrunden i 1997, og de tre pladser gik til Cuba, Argentina og Brasilien, som dermed kvalificerede sig til VM-slutrunden i Japan.

Kilder / eksterne henvisninger 
 World Handball Archive – Men Handball Panamerica 1996 Colorado Springs (USA)

Noter 

1996 (mænd)
Håndbold i 1996
Colorado
Håndbold i USA
Teodor Kocerka

Teodor Kocerka (født 6. august 1927 i Bydgoszcz, død 25. september 1999 i Warszawa) var en polsk roer, som deltog tre olympiske lege i midten af 1900-tallet.

Kocerkas første OL var i 1952 i Helsinki, hvor han indledte med at være polsk flagbærer ved åbningsceremonien. Sportsligt stillede han op i singlesculler og kvalificerede sig til semifinalen med en andenplads i sit indledende heat. I semifinalen blev han nummer fire og sidst, men derefter vandt han sit opsamlingsheat og kom dermed i finalen. Denne blev først og fremmest en kamp mellem Jurij Tjokalov fra Sovjetunionen og Merv Wood fra Australien, og den indtil disse lege stort set ukendte Tjokalov vandt guld foran Wood, mens den næsten lige så ukendte Kocerka sikrede sig bronzemedalje.

OL blev begyndelsen på en stor karriere i singlesculler for Kocerka, der vandt EM-sølv i både 1953 og 1954, inden han hentede EM-guldet i 1955. Ved OL 1956 i Melbourne måtte han dog tage til takke med en fjerdeplads, men samme år vandt han EM-bronze, en bedrift han gentog i 1959.

Ved OL 1960 i Rom var Kocerka igen polsk flagbærer ved åbningsceremonien. På vandet måtte han igennem opsamlingsheatet, før han var klar til finalen. I dette løb var vinderen fra OL 1956 og europamester fra 1959, Vjatjeslav Ivanov fra Sovjetunionen, favorit, og han sikrede sig da også guldet i sikker stil, mens tyskeren Achim Hill fik sølv foran Kocerka på tredjepladsen.

Referencer

Eksterne henvisninger 

Roere fra Polen
Deltagere for Polen ved sommer-OL 1952
Deltagere for Polen ved sommer-OL 1956
Deltagere for Polen ved sommer-OL 1960
Olympiske bronzemedaljevindere fra Polen
Weimarkoalitionen

Weimarkoalitionen (Weimarer Koalition) er betegnelsen for de koalitionsregeringer bestående af partierne SPD (socialdemokratisk), det katolske Zentrum og det liberale DDP (Deutsche Demokratische Partei – det tyske demokratiske parti), som dannede regering en række gange under Weimarrepublikkens tid i Tyskland. Partierne i koalitionen var de som i stærkest grad ønskede at forsvare den nye republikanske konstitution, Weimarforfatningen, mod angreb fra venstre- og højresiden.

SPD, Zentrum og Fortschrittliches Volkspartei (forløberen til DDP) havde allerede under første verdenskrig samarbejdet i Rigsdagen. 

Weimarkoalitionen slog igennem, da Weimar-forfatningen blev til. Ved valgene til den forfatningsgivende nationalforsamling den 19. januar 1919 fik de tre partier samlet et overvældende flertal på 76,2 procent af stemmerne (SPD 37,9 %, Zentrum 19,7 %, DDP 18,5 %). Dermed afviste tyskerne det socialistiske rådssystem, men også monarkiet. 

Allerede ved de første rigsdagsvalg den 6. juni 1920 mistede Weimarkoalitionen sit flertal (SDP 21,7 %, Zentrum 13,6 % og DDP 8,2 %). I tiden som fulgte klarede SPD at stabilisere sin opslutning ved valgene til mellem 18,3 (5. marts 1933) og 28,7 % (20. maj 1928), og Zentrum ligeså mellem 13,6 (6. juni 1920) og 11,2 % (5. marts 1933). Men DDPs tilslutning raslede ned til det ved valgene den 5. marts 1933 var blevet betydningsløst med kun 0,8 % af de afgivne stemmer. 

Også i delstaterne gik det tilbage med Weimarkoalitionens indflydelse. Det var kun i Preussen, at den bestod helt frem til 1932, under navnet Preussenkoalitionen. 

Hovedgrundene til tilbagegangen var, at frikorpsene og andre højreorienterede grupper gik i skarp konflikt med de venstreradikale kræfter, og dermed kom mange SPD-vælgere på afstand fra sit oprindelige parti. Belastningerne under Versaillestraktaten svækkede folks tiltro til de etablerede partier. 

De, som profitterede på dette, var de mere ekstreme partier på fløjene. Både det Moskvaloyale kommunistparti KPD og det nationalsocialistiske parti udviklede sig efterhånden til massepartier, og til sidst overtog nationalsocialisterne magten i 1933.

De weimarske regeringskoalitioner 

 13. februar 1919 til 20. juni 1919: Rigskansler: Philipp Scheidemann (SPD)

 21. juni 1919 til 26. marts 1920: Rigskansler: Gustav Bauer, (SPD)

 27. marts 1920 til 8. juni 1920: Rigskansler: Hermann Müller, (SPD)

 10. maj 1921 til 22. oktober 1921: Rigskansler Joseph Wirth (Zentrum)

 29. oktober 1921 til 14. november 1922: Rigskansler Joseph Wirth (Zentrum)

Weimarrepublikken
Joseph Wirth

Dr. Karl Joseph Wirth (6. september 1879 – 3. januar 1956) var en tysk politiker (Zentrum), som var tysk kansler fra 1921 til 1922. Sammen med sin udenrigsminister Walther Rathenau førte han en politik, som søgte at opfylde forpligtelserne til at betale krigsskadeserstatningerne, som Versaillestraktaten havde pålagt landet, for egentlig at vise at Tyskland var ude af stand til at betale og dermed kræve betingelserne reforhandlet.

De regeringer, han ledede, bestod af den såkaldte Weimarkoalition.

Wirth var uddannet matematiker.

Første kabinet, maj–oktober 1921 
 Joseph Wirth (Z) – kansler og finansminister
 Gustav Bauer (SPD) – vicekansler og skatteminister
 Friedrich Rosen – udenrigsminister
 Georg Gradnauer (SPD) – indenrigsminister
 Robert Schmidt (SPD) – økonomiminister
 Heinrich Brauns (Z) – arbejdsminister
 Eugen Schiffer (DDP) – justisminister
 Otto Gessler (DDP) – forsvarsminister
 Wilhelm Groener – transportminister
 Andreas Hermes (Z) – fødevareminister

Ændringer
 29. maj 1921 – Walther Rathenau (DDP) bliver udnævnt til genopbygningsminister

Andet kabinet, oktober 1921–november 1922 
 Joseph Wirth (Z) – kansler og udenrigsminister
 Gustav Bauer (SPD) – vicekansler
 Adolf Köster (SPD) – indenrigsminister
 Andreas Hermes (Z) – fødevareminister
 Robert Schmidt (SPD) – økonomiminister
 Heinrich Brauns (Z) – arbejdsminister
 Gustav Radbruch (SPD) – justisminister
 Otto Gessler (DDP) – forsvarsminister
 Johannes Giesberts (Z) – postminister
 Wilhelm Groener – transportminister

Ændringer
 1. februar 1922 – Walther Rathenau (DDP) efterfølger Wirth som udenrigsminister.
 10. marts 1922 – Anton Fehr (Den bayerske bondeliga) efterfølger Hermes som fødevareminister.
 24. juni 1922 – Efter at Rathenau bliver myrdet bliver Wirth igen udenrigsminister.

Kanslere fra Tyskland
Finansministre fra Tyskland
Indenrigsministre fra Tyskland
Politikere fra Weimarrepublikken
Brendan Fehr

Brendan Jacob Joel Fehr (født 29. oktober 1977) er en canadisk skuespiller. 

Han blev født i New Westminster, British Columbia og voksede fra 1990 op i Winnipeg, Manitoba.

Brendan er mest kendt fra tv-serien Roswell, hvor han spillede rumvæsenet Michael Guerin og som Laboratory Tech Dan Cooper i CSI: Miami.

Fehr bor nu i Los Angeles i Californien med sin kone, Jennifer Rowley.

Eksterne henvisninger 

 
 

Skuespillere fra Canada
The Long Weekend

The Long Weekend er en canadisk film fra 2005 med Chris Klein og Brendan Fehr som de to brødre, Cooper (Klein) og Ed Waxman (Fehr).

Handling 
Cooper er en skuespiller, der ser livet som én stor fest, mens Ed er i reklamebranchen og tager livet alt for alvorligt. Da Ed bliver stresset over en deadline han skal møde, arbejder Cooper på at få sin bror sammen med en pige. Gennem en lang weekend med stress og smukke kvinder, kulminererer i Eds møde, med kvinden i hans drømme- og alt uden hans brors indblanding.

Medvirkende 
 Chris Klein — Cooper Waxman
 Brendan Fehr — Ed Waxman
 Chelan Simmons – Susie
 Paul Campbell — Roger
 Chandra West — Kim
 Cobie Smulders — Ellen

Eksterne henvisninger 
 
 Golden Circle Films , Officielle hjemmeside.

Canadiske film fra 2005
Komediefilm
Ungdomsfilm
National Golden Gloves

Golden Gloves er årlige konkurrencer for amatørboksning i USA. The Golden Gloves er ofte et udtryk, der bruges til at henvise til National Golden Gloves-konkurrence, men det kan også repræsentere flere andre amatørturneringer, herunder regionale Golden Glove- turneringer og andre bemærkelsesværdige turneringer såsom Intercity Golden Gloves, Chicago Golden Gloves og New York Golden Gloves.

USA Franchises
 Alabama Golden Gloves
 Chicago Golden Gloves
 Cincinnati Golden Gloves
Cleveland Golden Gloves, http://www.clevelandamateurgg.com 
Colorado-New Mexico Golden Gloves
Detroit Golden Gloves
Florida Golden Gloves, http://floridagoldengloves.org
Hawaii Golden Gloves
Indiana Golden Gloves 
Iowa Golden Gloves
Kansas City Golden Gloves, http://www.kcgoldengloves.com
Kansas-Oklahoma Golden Gloves
Knoxville Golden Gloves
Michigan Golden Gloves, http://www.michigangoldenglovesboxing.com
Mid-South Golden Gloves
Nevada Golden Gloves
New England Golden Gloves
New Jersey Golden Gloves, http://www.njgoldengloves.com
New York Metro Golden Gloves, http://www.usaboxingmetro.com
Omaha Golden Gloves
Pennsylvania Golden Gloves, http://www.pagoldengloves.com
Rocky Mountain Golden Gloves
St. Louis Golden Gloves
Syracuse Golden Gloves
Texas Golden Gloves, http://www.texasgoldengloves.com
Toledo Golden Gloves
Tri-State Golden Gloves
Upper Midwest Golden Gloves
Washington, D.C. Golden Gloves
Wisconsin Golden Gloves

Se også
Amatørboksning

Referencer
8.  ^ http://news.google.com/newspapers?nid=1842&dat=19930801&id=lV0eAAAAIBAJ&sjid=VcgEAAAAIBAJ&pg=1903,55072

Eksterne henvisninger
Officielle Hjemmeside 

Bokseturneringer
Boksning i USA
Good Morning Sunshine

"Good Morning Sunshine" var den 8. single fra den dansk-norske popgruppe Aqua, udgivet i 1997. Sangen kom på en dårligere placering på den britiske hitliste end de andre sange, da den kun blev nummer 18.
Videoen til sangen er forskellige klip fra Aquas turné i Skandinavien.

Hitliste

Referencer 

Aqua-sange
Singler fra 1997
Dr. Carl Haeberlin Friesen-Museum

Dr. Carl Haeberlin Friesen-Museum er et kulturhistorisk museum i Vyk på Før, der har til formål at dokumentere Nordfrislands og især øen Førs historie. På dansk omtales museet mest som Frisermuseet. Porten til museet dannes af to store blåhvalkæber. 

Museet blev oprettet i 1908 på initiativ af den lokalhistorisk interessede læge Carl Haeberlin, som institutionen senere blev opkaldt efter. Museet består af flere bygninger såsom øens ældste bevarede bygning fra 1617 (Hus Olesen). Frisergården stod indtil 1927 i Alkersum og blev senere genopført ved siden af museet. Museets hovedbygning er fra 1908 og blev bygget i overensstemmelse med øens traditionelle byggetradition som murstensbygning med stråtag. På udeområderne findes blandt andre en lille stubmølle fra halligen Langenæs, som blev overført til Før i 1953. I 2000 kom en stråtækt lade fra landsbyen Midlum til. Laden er fra 1700-tallet. 

Biblioteket på Frisermuseet omfatter omtrent 7.000 bind. Blandt bøgerne er også en del rariteter såsom Caspar Danckwerths landsbeskrivelser fra 1652.

Eksterne links 
 Museets hjemmeside 

Museer i Tyskland
Før
Museer etableret i 1908